decrevimus, voluimus atque jussimus a cunctis officialibus quacumque denominatione vocentur et aliis ad quos spectat seu pertinet vel pertinere aut spectare poterit in futurum illas et illa et contenta in eis juxta tenorem modum et formam nostrarum decretationum et responsionum earumdem inviolabiliter observari reservato in hiis regio beneplacito prout decet. Sequitur tenor supplicationum oblatarum seu capitulorum datorum nobis dicto senescallo et comissario regio pro parte qua supra cum responsionibus inde secutis per ordinem prout ecce : Magnificencie domini comitatuum Provincie et Forcalquerii senescallus ac vicegerentis seu comissarii regii in comitatibus antedictis ad specialiter deputati pro parte universitatis hominum fidelium subditorum civitatis Nicie et per Antonium Doyci sindicum dicte civitatis et ambaxiatorem super hiis specialiter destinatum. Pro parte qua supra cum reverencia offeruntur supplicationes subscripte seu capitula infrascripta quas et que dicta magnificencia dignetur benigne admittere et de speciali gratia contenta in illis liberaliter concedere et assensum munificum autoritate regia qua fungitur obtentu felicis domini novi per ipsos supplicantes cum laudis titulis congaudenter et prompte accepti eisdem supplicantibus et supplicationibus liberaliter impertiri. 
 Confirmatio libertatum
 Et primo dignetur magnificencia precita confirmare dicte universitati omnia privilegia, libertates, immunitates et franquesias dicte civitati olim per antecessores ipsius domini nostri regis datas et concessas, et etiam consuetudines antiquas in dicta civitate actenus usitatas.  Responsio : Omnia privilegia, libertates et franquesias ac consuetudines rationales et prescriptas in quorum et quarum possessione seu quasi fuit et est dicta universitas supplicans approbamus et confirmamus ac volumus observari eidem.
 De non transportando seu dando demanium
Item supplicatur eidem magnificencie quatenus dignetur eidem universitati per sua privilegia concedere quod ipse dominus noster rex nec sui heredes aut sui imposterum successores non possint nec valeant ullo umquam tempore civitatem nec demanium seu loca demanii ejusdem in aliquem regem principem vel comitem seu aliam personam singularem vel universitatem donare, vendere, permutere vel alio quovis titulo extra ipsorum verum dominium transportare, 
